Draugen
Store norske leksikon,Teknologi og industri,Petroleum,Petroleumsutvinning,Petroleumsfelter
Draugen er et petroleumsfelt på Haltenbanken i Norskehavet. Feltet ligger i blokk 6407/9 og ble påvist i 1984. Det ble vedtatt utbygd i 1988, og produksjonsstart var i oktober 1993. Draugen var dermed den første feltutbyggingen i Norskehavet.
Operatør er OKEA fra 30. november 2018. Før dette var Norske Shell operatør. Hovedforsyningsbase og driftsorganisasjon er lokalisert til Kristiansund. Utbygging Feltet er bygget ut med en bunnfast Condeep-plattform av betong, med ett skaft (monosokkel) og integrert dekk. Plattformen står på 251 meters dyp, og ble bygget av Norwegian Contractors. Olje blir lastet på tankskip via lastebøye. Assosiert gass ble tidligere transportert via Åsgard Transport System (ÅTS) til terminalen på Kårstø, men brukes nå til kraftgenerering på innretningen. Produksjon Draugen startet produksjon i oktober 1993 og nådde sin høyeste produksjon i 2001. Garn Vest ble satt i produksjon i 2001 som et eget oljeområde i Draugenfeltet. Det består av to undervannsbrønner med rørledning til plattformen.Rogn Sør ble satt i produksjon i 2002.Hasselmus ble besluttet utbygget i 2021 med produksjonsstart mot slutten av 2023. Transport Oljen overføres til tankskip ved bøyelasting, mens gassen blir transportert til Kårstø gjennom en rørledning knyttet opp til Åsgard Transport. Gassrørledningen ble installert i 2000. Før dette ble gass injisert tilbake i reservoaret. Reserver Utvinnbare reserver er per 2022 anslått til 152 millioner standard kubikkmeter (Sm3) råolje, 3 milliarder Sm3 naturgass og 5,4 millioner tonn NGL. Gjenværende reserver er per 2022 anslått til 8,3 Sm3 olje og 1,3 millioner tonn NGL. Les mer i Store norske leksikon Norskehavet – petroleumsvirksomhet Haltenbanken – petroleumsvirksomhet Norges oljehistorie Petroleumsfeltene på norsk kontinentalsokkel Eksterne lenker Norsk Oljemuseum: Industriminne Draugen Norsk Petroleum: Draugen